Зацвярджаю

Н.А. Мукасей

Дзяржаўная ўстанова адукацыі «Яслі-сад №3 г.п. Зэльва»

**Сучасны этыкет і выхаванне культуры паводзін ў дашкольнікаў**

Выступленне на лекторый

“Кантакт” падрыхтавала

музычны кіраўнік

вышэйшай кваліфікацыйнай

катэгорыі Мінчук С.А.

Дзеці - наш гонар. У іх ўсё нам міла і дорага. Але ці заўсёды мы задумваліся над тым, што прывабнасць нашага дзіцяці не толькі ў прыгажосці яго знешняга выгляду? Галоўнае ў іншым – як падрастаючы, дзіця вядзе сябе? Як трымаецца на людзях? Якія яго манеры-міміка, жэсты рухі, пастава?

Жыццёвыя ўмовы, у якіх знаходзіцца дзіця: уплыў радыё і тэлебачання, літаратуры, музыкі, камп’ютэрных гульняў, зносін, патрабуюць пастаяннай увагі да падрастаючага пакалення. Таму пытанні маральнага выхавання дзяцей з найбольшай увагай актуальны ў нашы дні.

Культура паводзін складаецца з павагі да іншых людзей, добразычлівасці і ведаў этыкету. Этыкет ж складаецца з правілаў, якія ахопліваюць паводзіны ў грамадскіх месцах, формы звароту, прывітанняў, манеры. Этыкет патрабуе ад чалавека паводзіць сябе ў адпаведнасці сітуацыі, у згодзе з нормамі, прынятымі ў дадзеным грамадстве.

Самым патрэбным у сваёй працы лічу выхаванне сяброўскіх узаемаадносін паміж дзецьмі. Задача бацькоў і педагогаў – выхоўваць у дзіцяці культуру зносін. Чалавек, пастаянна ўзаемадзейнічае з іншымі людзьмі. Яму неабходны кантакты самыя разнастайныя: унутрысямейныя, грамадскія, вытворчыя і г.д., любыя зносіны патрабуюць ад чалавека ўменні выконваць этыкет, агульнапрынятыя правілы паводзін, абумоўленыя нормамі маралі.

У дзіцяці, калі яно прыходзіць у дзіцячы сад, круг зносін пашыраецца - зносіны з аднагодкамі, з выхавальнікам і іншымі работнікамі дашкольнай установы. Уменне ўсталёўваць добразычлівыя адносіны - важная камунікатыўная якасць, якая дапамагае пазнаваць мір, камфортна сябе ў ім адчуваць, развіваць свой розум, здольнасці і душэўныя якасці.

Неабходнай умовай для ўсебаковага развіцця дзіцяці з'яўляецца наяўнасць дзіцячага грамадства, у якім фарміруюцца рысы новага чалавека: калектывізм, таварыства, узаемадапамога, стрыманасць, навыкі грамадскіх паводзін. Дзіця выхоўваецца ў жыццёвых сітуацыях, якія ўзнікаюць у выніку зносін дзяцей. Падрыхтоўка дзіцяці да жыцця сярод дарослых пачынаецца з яго ўмення будаваць адносіны з аднагодкамі: спачатку, у дзіцячым садзе, затым у школе. У нашай дашкольнай установе педагогі аб'ядноўваюць дзяцей вакол спраў, якія даюць магчымасць разам радавацца, перажываць, адчуваць пачуцці задавальнення, праяўляць добразычлівасць.

У нашым дзіцячым садзе вядзецца паглыбленая работа па этычнаму выхаванню дашкольнікаў. Мне, як музычнаму кіраўніку, вельмі цікава выхоўваць культуру паводзін у дашкольнікаў. Арганізоўваючы сваю дзейнасць у гэтым накірунку, я праводжу заняткі, забавы, гульні, інсцэніроўкі, якія дапамагаюць не толькі навучыць дзяцей асновам этыкету, але і выхоўваюць у іх спагадлівасць, зносіны, увагу да людзей.

Складанасць маральных з’яў вызначае паступовае пранікненне ў іх сутнасць. Спачатку дзеці разумеюць іх на эмацыянальным узроўні (“добра”, “дрэнна”), затым паступова пачынаюць ўсведамляць, чаму здзяйсняецца той ці іншы ўчынак. У адных дзяцей атрымоўваецца хутчэй спасцігаць глыбіню абмяркоўваемых сітуацый, у іншых - павольней. Гэта натуральна. Важна тое, што з дня ў дзень у іх назапашваюцца маральныя паняцці і ўяўленні аб маральных нормах паводзін.

Каб атрымаць добрыя вынікі, зрабіць сваю работу больш эфектыўнай, цікавай, эмацыянальна насычанай я прадугледжваю навучанне і выхаванне дзяцей у наступных напрамках:

- выкананне культурна-гігіенічных навыкаў, імідж (культура знешняга выгляду: прычоска, адзенне, абутак, ахайнасць);

- гасцявы этыкет (ўменне запрасіць у госці, прымаць гасцей);

- маўленчы этыкет (тэлефонны этыкет, этыкет ў грамадскіх месцах, транспарце, зносіны з аднагодкамі, дарослымі);

- танцавальны этыкет (уменне запрасіць на танец, дзякаваць за танец, праяўляць увагу да партнёра).

Навучанне этыкету праходзіць на занятках, забавах, а таксама на святах з удзелам бацькоў, праз гульнявую, тэатралізаваную дзейнасць, рашэнне праблемных сітуацый. Шырока выкарыстоўваецца мастацкае слова, інсцэніроўкі, песні і танцавальныя кампазіцыі, праводзяцца гутаркі, віктарыны, змест якіх дапамагаюць сістэматызаваць і абагуліць ўяўленні аб маралі. У выніку іх выкарыстання дзеці вучацца разважаць пра дабро і зло, любіць мір, берагчы тое, што любіш і змагацца з тым, што перашкаджае жыць у міры і згодзе.

Цікавая, займальная форма гульняў-заняткаў, дае магчымасць творча, ярка, маляўніча і цікава навучаць дзяцей правілам паводзін. Вялікае значэнне, мае і падбор музычнага рэпертуару для заняткаў. Музычныя творы павінны быць яркімі, цікавымі дзецям, даступнымі для ўспрымання. Часта на заняткі прыходзяць казачныя персанажы, цацкі, якім патрэбна дапамога, савет. Пры дапамозе персанажаў ўзмацняецца эмацыянальна-пазітыўнае ўспрыманне дзецьмі маральных правілаў і асноў этыкету. У структуру такіх заняткаў уваходзяць: гульнявыя практыкаванні, дыдактычныя гульні, загадкі, вершы, гутаркі. Усё гэта стварае ўмовы для найлепшага засваення дзецьмі прынятых у грамадстве нормаў паводзін.

Вядома, што ў дашкольным узросце найбольш блізкай і зразумелай для дзіцяці дзейнасцю з'яўляецца гульня. У працы з дзецьмі выкарыстоўваю калектыўныя гульні-практыкаванні, гульні-інсцэніроўкі, сюжэтна-ролевыя гульні. У працэсе гульні лягчэй засвойваюцца паняцці, набываюцца навыкі. Так у сюжэтна-ролевай гульні "Паход у тэатр”, дзеці замацоўваюць навыкі культуры зносін, правілы этыкету і паводзін у грамадскіх месцах. Прымаючы на сябе ў гульні розныя ролі, узнаўляючы ўчынкі людзей, дзеці пранікаліся іх пачуццямі і мэтамі, суперажывалі ім. А гэта ўсё вяло да развіцця ў іх саміх "сацыяльных" эмоцый, асноў маральнасці.

Святы і забавы, я лічу, цікавай, эмацыянальнай, яркай формай работы з дзецьмі па фарміраванню ў іх навыкаў культурных паводзін. Для выяўлення і абагульнення ведаў дзяцей праводзяцца забавы "Урок дабрыні», «Урокі ветлівасці», "Казачны дзянёк", з якіх можна зрабіць вынік: дзеці вучацца без крыкаў і сваркі дамаўляцца, ветліва звяртацца з просьбай, дзяліцца цацкамі, спакойна размаўляць, не парушаць гульні шумам. Немалаважнае значэнне мае выкарыстанне гульнявой матывацыі, уваход казачных персанажаў (Нязнайка, Фея ветлівасці і іншых).

Пры ўмелай арганізацыі працэсу навучання этыцы прымяняючы розныя гульнявыя метады навучання і выхавання, выкарыстоўваючы музычную дзейнасць з тэатралізаванай, мастацка-маўленчай дзейнасцю і іншымі відамі, магчыма дасягнуць станоўчых вынікаў.

Поспех у гэтай рабоце можа быць, дасягнуты пры цесным узаемадзеянні педагогаў дзіцячага саду і сям'і, паколькі тыя веды, якія дзіця атрымлівае ў дзіцячым садзе, павінны замацоўвацца. Таму важна зацікавіць бацькоў, зрабіць іх саюзнікамі ў рабоце па навучанню дзяцей этыцы.

Перш чым пачынаць навучанне дзіцяці правілам этыкету, дарослым пажадана самім іх асвоіць, паколькі дзіця – вялікі назіральнік і пераймальнік, заўважае бацькоўскія ўчынкі, чуе ўсе іх словы, пераймае ад іх меркаванні і манеру паводзін. В. А. Сухамлінскі, адводзячы важную ролю выхаванню дзяцей ў сям'і, казаў: "дзіця-гэта люстэрка маральнага жыцця бацькоў". Сям'я аказвае вялікі ўплыў на дзіця. Прыклад бацькоў, узаемаадносіны ў сям'і, арганізацыя сумеснай працы і вольнага часу – усё гэта мае пэўнае значэнне. Дзецям уласціва імкненне да пераймання, таму многае ў іх у маральным развіцці залежыць ад культуры ўзаемаадносін у сям'і. У добрай сям'і дзеці чуюць заахвочванне, добрыя словы. Калі ў сям'і пануе абстаноўка бессардэчнасці, то дзіця становіцца абыякавым да дабра і прыгажосці.

Форма работы з бацькамі па навучанні дзяцей правілам добрага тона могуць быць разнастайнымі: гутаркі, кансультацыі, выступленні на бацькоўскіх сходах, семінары-практыкумы і інш. Удзел бацькоў у занятках і забавах дапамагае знізіць нагрузку на дзяцей, дазваляе павысіць якасць навучання, збліжае дзяцей, бацькоў і педагогаў. Дзякуючы мэтанакіраванай рабоце ўсяго педагагічнага калектыву і бацькоў, дзеці змогуць навучыцца асновам этыкету, набудуць неабходныя навыкі зносін, пераадолеюць сарамлівасць, стануць больш упэўненымі ў сабе.

С.А.Мінчук